Serijo intervjujev s predsedniškimi kandidati nadaljujemo z Angelco Likovič, kandidatko, ki jo je za predsedniško funkcijo predlagala letos ustanovljena stranka Glas za otroke in družino, krajše G.O.D.

Angelca Likovič, po mnenju nekaterih ena najbolj kontroverznih kandidatk za predsednico, je širši slovenski javnosti v zadnjih letih poznana predvsem po svojem intenzivnem prizadevanju za vzpostavitev vrednot v okviru tradicionalne družine. Njena javna izpostavitev stališč do vprašanja splava, LGBT skupnosti in vloge žensk je dvignila mnogo prahu v slovenskem javnem prostoru, a vsekakor to ni vse, kar se skriva za imenom Angelca Likovič.

V pričujočem intervjuju smo z Angelco Likovič ob programu njene predsedniške kampanje govorili tudi o njeni pretekli karieri, politični vpletenosti v starem režimu, “komunistih” in spravi slovenskega političnega prostora. V kolikor vas zanima, pod kakšnimi pogoji bi Angelca Likovič segla po Komunističnem manifestu, lepo vabljeni k poslušanju.

*Vir slike: Reporter